kardosdrur/scandi-wiki huggingface dataset:
Jens Nielsen (ishockeyspiller)

Jens Nielsen (født 23. oktober 1969 i København) er en dansk ishockeyspiller der i sæsonen 2007-08 spillede for AaB Ishockey i den bedste danske række, Superisligaen. Hans foretrukne position er højre wing. Han debuterede for Herlev i 1984, men efter blot en enkelt sæson skiftede han til Leksand i Sverige. Efter et par sæsoner på Leksands juniorhold debuterede han i Elitserien i sæsonen 1987-88.

Jens Nielsen er kendt som en stærk offensiv spiller med en blændende teknik.

Han spillede i mange sæsoner for Leksand og Rögle, heraf de fleste sæsoner i Elitserien. Jens Nielsen var indtil for nylig den udlænding der havde lavet flest point i den svenske Elitserie igennem tiden inden han blev passeret af finske Juha Riihijärvi. Jens Nielsen har i 598 kampe lavet 156 mål og 224 assists for 380 point i Elitserien.

Efter at have afsluttet sæsonen 2004-05 i den schweiziske Nationalliga B, vendte Jens Nielsen efter 20 sæsoner i udlandet hjem til Danmark da han skrev kontrakt med AaB. Efter sæsonen 2006-07 forlængede Jens Nielsen sin kontrakt med AaB for endnu en sæson. Efter AaB's kvartfinaleexit i 2008 mod Odense blev det offentliggjort at Nielsen ikke ville få forlænget sin kontrakt med AaB.

Jens Nielsen har deltaget i 13 VM-turneringer for Danmark, senest ved VM i ishockey 2007 i Moskva.

Hæder 
Han blev i 2014 optaget i Danmarks Ishockey Unions Hall of Fame.

Referencer

Eksterne henvisninger 
Statistik fra www.eurohockey.net

Ishockeyspillere fra Danmark
Superisliga-spillere fra AaB Ishockey
Superisliga-spillere fra Herlev Hornets
Personer fra København
Spinvis

Spinvis er et enmandsprojekt af hollænderen Erik de Jong. Musik genren er indie og eksperimental rock. Med hans lo-fi-musik er Spinvis blevet en succes i sit hjemland.

Han har vundet to gyldne cd'er og spiller udsolgte tours i både Holland og Belgien.

Diskografi 
 Spinvis (2002)
 Dagen van gras, dagen van stro (2005)
 Ja! (2006)
 Goochelaars & Geesten (2007)
 Ritmebox (2008)
 To Ziens, Justine Keller (2011)

Musikere fra Nederlandene
Tjek fødselsår
Erland Kolding Nielsen

Erland Kolding Nielsen (13. januar 1947 – 22. januar 2017) var en dansk historiker. Han var overbibliotekar og direktør for Det Kongelige Bibliotek og tillige præsident for den internationale biblioteksforening LIBER.

Erland Kolding Nielsen tiltrådte som direktør for Det Kongelige Bibliotek i 1986 og stod i spidsen for nationalbibliotekets digitale udvikling inden for såvel administration som digitaliseringen af bibliotekets digitale samlinger. I samme periode foregik omfattende bygningsmæssige forandringer, hvoraf den største er havnefrontens nye vartegn Den Sorte Diamant, som stod færdig i 1999. Erland Kolding Nielsen stod til at gå på pension 1. februar 2017.

Erland Kolding Nielsen blev 14. oktober 2008 Kommandør af Anerkendelseskorset.

Kildehenvisninger

Ekstern henvisning 
 Erland Kolding Nielsen - biografiske nøgledata fra Det Kongelige Bibliotek (www.kb.dk)

Eksterne henvisninger 
 

Historikere fra Danmark
Bibliotekarer fra Danmark
Kommandører af Anerkendelseskorset
Personer i Kraks Blå Bog (afdøde)
Dansksprogede forfattere fra Danmark
Det Kongelige Bibliotek
Realityshow

Et realityshow er et tv-show, der forsøger at fremstille virkeligheden (engelsk: reality). Derfor er der ikke skrevet et manuskript med replikker. Der kan dog være ting som er planlagt, eksempelvis temaet, konkurrencer, spørgsmål e.l. Blandt de mest populære realityshows i Danmark er Robinson Ekspeditionen, Paradise Hotel, Big Brother, m.fl.

I mange realityshows er der en vært og en række deltagere, der er casted gennem fx auditions, interviews eller hjemmevideobånd. Der findes også mange realityshows der følger en gruppe personer for eksempel en familie som i programmet Keeping up with The Kardashians.
Gladsaxe Stadion

Gladsaxe Stadion er et idrætsanlæg beliggende i Haralds Sogn, Gladsaxe Kommune, som primært anvendes til afvikling af fodboldkampe. Anlægget består af en opvisningsbane til fodbold samt ni træningsbaner til afvikling af fodbold, håndbold og softball. Stadionet har kapacitet til 13.507 tilskuere, hvoraf 7.707 er siddepladser.

Fodboldklubben Akademisk Boldklub afvikler deres hjemmebanekampe på opvisningsbanen.

Anlæggets historie 
Byggeriet på anlægget blev påbegyndt i 1938 og navngivet Gladsaxe Idrætspark Marielyst. Indvielsen af anlægget skete den 26. maj 1940. Anlæggets seneste totalrenovering blev påbegyndt den 16. november 1998 og inkluderede opbygning af ene langside med en både øvre og nedre tribune samt en sponsorlounge. Anlægget blev efterfølgende indviet under dets nye navn, Gladsaxe Stadion, den 12. september 1999. Den modsatte langside stammer fra 1960'erne og de to endetribuner er udelukkende ståpladser uden tag. Tilskuerne til kampe på opvisningsbanen er placeret meget tæt på banen.

Anlæggets tilskuerrekord blev sat den 18. april 2004 med 10.039 tilskuere i forbindelse med Superliga-kampen mellem Akademisk Boldklub og F.C. København.

Referencer 

Fodboldstadioner i Danmark
Stadion
Bygninger, konstruktioner og anlæg i Gladsaxe Kommune
Akademisk Boldklub Gladsaxe
Annette

Annette (eller Anette) er et dansk pigenavn, også kendt fra en række andre sprog.

Ved indgangen til år 2007 var der i Danmark registreret 17.451 kvinder med navnet Annette mod 15.889 med navnet Anette.

Kendte kvinder med navnet 
 Anette Harboe Flensburg, dansk kunstner
 Anette Støvelbæk, dansk skuespiller
 Annette Bening, amerikansk skuespiller
 Annette Heick, dansk sanger
 Annette Katzmann, dansk skuespiller
 Annette Klingenberg, dansk sanger
 Annette K. Olesen, dansk filminstruktør
 Anette Toftgaard, dansk tv-vært

Kilder 

Pigenavne
Bailey Kipper's P.O.V

Bailey Kipper's P.O.V er en amerikansk tv-serie sendt på Jetix. I hovedrollen som Bailey Kipper, ses Michael Galeota.

Handling 
Serien handler om Baileys hverdag og om de konflikter, han har med hans familie – set fra hans synspunkt. Bailey har et loftværelse og har videokameraer placeret overalt i familien Kippers hus. Afsnittene er bygget op som en dagbog, hvor Bailey Kipper fortæller om hans konflikter med hans familie og viser klip fra hans videokameraer om konflikten.

Skuespillere 
Michael Galeota – Bailey Kipper 
John Achorn – Don 'Kip' Kipper (Dad) 
Meg Wittner – Vickie Kipper (Mom) 
Andi Eystad – Robin Kipper 
Joey Zimmerman – Eric Kipper

Eksterne henvisninger 
 

Amerikanske tv-serier fra 1990'erne
Tv-serier for børn
Tv-programmer fra Jetix
Stotternheim

Stotternheim er en bydel i Erfurt – som er hovedbyen i det nuværende tyske bundesland Fristat Thüringen – med ca. 3.500 indbyggere på et areal af ca 15 km².

Stotternheim er en af Erfurts største bydele. Den ligger ca fire kilometer nord for byen og har siden 1994 været regnet for en del af denne. Før hørte Stotternheim til Kreis Erfurt-Land.

Ifølge legenden var det i Stotternheim at Martin Luther 2. juli 1504 lovede Vorherre at blive munk hvis han slap helskindet fra et uvejr.

Notabiliteter 

 Punkbandet Schleim-Keim stammer fra Stotternheim 

Noter

Eksterne henvisninger 

 Stotternheims hjemmeside 
 Indgang til Stotternheim på Erfurt-web.dk , med en årstalsliste for begivenheder vedrørende Stotternheim

Byer i Thüringen
Erfurt
Junglebogen (film fra 1967)

Junglebogen er en tegnefilm fra 1967 produceret af The Walt Disney Company. Filmen er af spillefilmslængde, den 19. af Disneys klassikere og den sidste film som Walt Disney var med til at producere: han døde, mens den blev produceret. Filmen er løst baseret på Rudyard Kiplings bog af samme navn om drengen Mowgli, der vokser op blandt dyr i den indiske jungle.

Junglebogen er en af Disneys mest populære film og indeholder en række klassiske sange som "Det rent og skært nødvendige" og "Et men'ske li'som du". De fleste af sangene er skrevet af brødrene Richard M. og Robert B. Sherman. Filmen blev instrueret af Wolfgang Reitherman, og i den engelske udgave lagde instruktørens søn Bruce Reitherman stemme til Mowgli.

I 2003 lavede Disney en efterfølger Junglebogen 2.

Stemmer

Eksterne henvisninger 
 
 Junglebogen på disneyonline.dk 

Disney tegnefilm
Amerikanske film fra 1967
Musicalfilm fra USA
Tegnefilm fra USA
Film om børn
Film baseret på bøger
Englandsvej

Englandsvej er en vej, der løber fra Sundby over Tårnby til Dragør.

Vejen hed indtil 1901 Kirkevej, men med harmoniseringen af de københavnske vej- og gadenavne, valgte Sundbyvester sogneråd at omdøbe vejen. Navnet Englandsvej var en forlængelse af det overordnede tema for vej- og gadenavne på Amager, nemlig lande, delstater og udenlandske byer.

Ved Englandsvej i Tårnby er der en stor rundkørsel med et vandtårn i midten, hvorfra den 3 km lange Lufthavnsmotorvej gik til lufthavnen indtil Øresundsmotorvejen blev åbnet i 1997.

I dag er motorvejen blevet lavet om til en park.

Englandsvej er cirka 13 kilometer lang, og den sidste del mellem Tårnby og Dragør er gravet ned under Københavns Lufthavn i Kastrup.

Eksterne henvisninger

Kilder 

Gader i København
Gader på Amager
Valby Idrætspark

Valby Idrætspark er et af Nordens største idrætsanlæg beliggende i Valby, København og som primært anvendes til afvikling af fodboldkampe. 

Anlægget blev taget i brug i 1939 og består af 28 fodboldbaner, 1 overdækket 7-mandsbane, 1 fodboldstadion, 5 indendørshaller, 1 vandkulturhus, og 4 beachvolly-baner.

Fodboldklubberne Boldklubben Frem og Boldklubben Fremad Valby afvikler alle deres hjemmebanekampe under Dansk Boldspil-Union i Valby Idrætspark.

Valby Stadion 

Valby Stadion, hvor BK Frem spiller sine hjemmekampe, har en tilskuerkapacitet på i alt 10.000, hvoraf 4.400 er overdækkede siddepladser.

Referencer 

Fodboldstadioner i Danmark
Idrætspark
Bygninger, konstruktioner og anlæg i Københavns Kommune
Boldklubben Frem
Hillerød Station

Hillerød Station er endestation for S-banen Nordbanen. Stationen ligger i Hillerød, en by nord for København. Stationen fungerer som endestation for fire jernbaner:

 S-banen Nordbanen fra København, der betjenes af linje A.
 Frederiksværkbanen der drives af Lokaltog, og som går til Hundested via Frederiksværk.
 Gribskovbanen, der ligeledes drives af Lokaltog, og som går til Tisvildeleje og til Helsingør via Gilleleje.
 Lille Nord, der ligeledes drives af Lokaltog, og som går til Helsingør via Fredensborg.

Selvom der er sporforbindelse mellem de fire jernbaner, bliver de sjældent brugt. Hver bane har sine egne dedikerede vendespor.

Busterminalen ved siden af stationen er centrum for bustransporten i Nordsjælland.

Stationsprojekter 
En ny togstation kaldet Favrholm Station bygges hvor S-tog og lokalbaner krydser Overdrevsvejen, 1½ km syd for Hillerød Station. Her bygges også supersygehuset Nyt Hospital Nordsjælland med 4.000 ansatte, og ny bydel kaldet Favrholm nord og syd for Overdrevsvejen mellem den nye station og Roskildevej.

Nogle af lokalbanerne forventes at få ny endestation på Favrholm i stedet for Hillerød, og deres spor føres gennem Hillerød Station. Projektet er en del af byfornyelse omkring Hillerød Station.

Galleri

Antal rejsende 
Ifølge Østtællingen var udviklingen i antallet af dagligt afrejsende med Nordbanen (strækningen Hillerød-Helsingør):

Ifølge Østtællingen var udviklingen i antallet af dagligt afrejsende med S-tog:

Note: tallene i 1984, 1987 og 1990 omfatter samtlige rejsende fra Hillerød.

Noter

Litteratur 
 Statistisk Årbog for København og Frederiksberg samt Hovedstadsregionen 1992; København 1992; s. 143 
 Statistisk Årbog for København og Frederiksberg samt Hovedstadsregionen 1996; København 1996; s. 132 
 Københavns Statistiske Årbog 2001; København 2001; s. 131 
 Københavns Statistiske Årbog 2004; København 2004; s. 125 
 Østtælling 2008 DSB og DSB S-tog; s. 19

Eksterne henvisninger 

 Hillerød Station på dsb.dk

S-togs-stationer
Stationer på Frederiksværkbanen
Stationer på Gribskovbanen
Stationer på Lille Nord
Station
Station
Allerød Station

Allerød station er en S-togs-station i Allerød Kommune nord for København, beliggende i byen Lillerød. Stationen bliver betjent af linje A på Nordbanen og fik S-togsdrift i 1968. Oprindeligt hed stationen Lillerød (bemærk stationsforkertelsen Li), men navnet blev ændret 18. maj 1952 for at forhindre navneforvirring med nærliggende Hillerød Station.

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Allerød Station på dsb.dk

S-togs-stationer
Station
Station
Bernstorffsvej Station

Bernstorffsvej Station er en station på Nordbanen. Stationen åbnedes i 1936.

Beskrivelse 

Stationens placering for enden af den nordvestlige udfletning af sporene fra Hellerup Station har givet anledning til en udførsel, der er enestående på S-banen. Hvor perronen ved stationsbygningen ved Bernstorffsvej starter som en normal midterperron splitter den umiddelbart sydøst for bygningen op i to sideliggende perroner. Og hvor sporene ved stationsbygningen ligger cirka 10 meter fra hinanden, ligger de i sydøstenden med cirka 70 meters afstand. Denne indretning er nødvendig for at sikre en niveaufri ind- og udfletning af sporene for hhv. Nordbanen og Klampenborgbanen ved Hellerup Station. Sidstnævnte banes sydgående spor krydser således under Nordbanens nordgående spor kun cirka 60 meter sydøst for den nordlige del af den opsplittede perron.

Perronen er forsynet med en lukket overdækket ventesal af træ. Adgang til perronen sker via en trappe.

I trekanten der er opstået mellem de tre spor er der blevet plads til et antal kolonihaver, heraf flere med Bernstorffsvej Stations perron(er) som umiddelbar nabo.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Bernstorffsvej Station på dsb.dk

S-togs-stationer
Bygninger, konstruktioner og anlæg i Gentofte Kommune
Hellerup Station

Hellerup Station er en jernbanestation i København, der trods navnet er beliggende på Ydre Østerbro og ikke i selve Hellerup. Foruden de lokale S-tog bliver stationen også serviceret af de regionale Kystbanetog.

Stationen er tegnet af V.C.H. Wolf og blev indviet i 22. juli 1863 samtidig med indvielsen af Klampenborgbanen. 1. oktober samme år åbnede strækningen på Nordbanen mellem Hellerup og Lyngby. Syd for Hellerup gik sporene langs den nuværende Ringbane til Ryparken og videre gennem Nørrebro til Københavns Nordbanegård, der lå ved den nuværende Kampmannsgade. Den nuværende strækning på Kystbanen mellem Hellerup og Østerport blev først åbnet i 1897.

Stationen blev anlagt, hvor Nordbanen og Klampenborgbanen skiltes, hvilket var et stykke fra den daværende bymidte ved Strandvejen, og den kom derfor ikke til at danne centrum for byudviklingen, som det ellers ses i mange andre byer. Stationen og dets nabo, posthuset, ligger i Københavns Kommune, og grænsen til Gentofte Kommune går rundt om banearealet.

Perrontaget (ca. 1910) ved spor 2/3 og de tre trappehuse (ca. 1895-1900) ved spor 2/3, 4/5 og 7/8 blev fredet i 2000.

Busterminal 
Fra nord mod syd
  mod Emdrup Torv
  mod Klampenborg st. og mod Valby st.;  (ringlinje);  (ringlinje)
  mod Avedøre st.
  mod Rødovre st.
  mod Ballerup st.;  mod Lyngby st.
  mod Tuborg Havn/Nordhavn;  mod Charlottenlund Fort

Galleri

Antal rejsende 
Ifølge Østtællingen var udviklingen i antallet af dagligt afrejsende på Kystbanen:

Ifølge Østtællingen var udviklingen i antallet af dagligt afrejsende med S-tog:

Noter

Litteratur 
 Statistisk Årbog for København og Frederiksberg samt Hovedstadsregionen 1992; København 1992; s. 143 
 Statistisk Årbog for København og Frederiksberg samt Hovedstadsregionen 1996; København 1996; s. 132 
 Københavns Statistiske Årbog 2001; København 2001; s. 131 
 Københavns Statistiske Årbog 2004; København 2004; s. 125 
 Østtælling 2008 DSB og DSB S-tog; s. 19

Eksterne henvisninger 
 Hellerup Station på dsb.dk
 Movia terminalkort 

Fredede jernbanestationer i Danmark
S-togs-stationer
Stationer på Kystbanen
Station
Fredede bygninger, konstruktioner og anlæg i Københavns Kommune
Gordisk knude

En gordisk knude er en knude, der ikke kan løses op. I dag bruges udtrykket om et uløseligt problem.

Knuden er med al sandsynlighed opkaldt efter kong Gordios, som havde bundet et åg til sin stridsvogn med en uløselig knude. Oraklet lovede herredømmet over Asien til den, der løste knuden. Alexander den Store huggede den over med sit sværd.

Referencer 

Mytologi
Ord og vendinger
Knob
Problemløsning
Præsten i Vejlby

Præsten i Vejlby kan hentyde til flere artikler:
 Præsten i Vejlbye – Novelle af Steen Steensen Blicher.
 Præsten i Vejlby (film fra 1922) – Stumfilm af August Blom fra 1922.
 Præsten i Vejlby (film fra 1931) – Film af George Schnéevoigt fra 1931.
 Præsten i Vejlby (film fra 1972) – Film af Claus Ørsted fra 1972.
Gentofte Station

Gentofte Station er en station på Nordbanen i S-togs-systemet. Stationen ligger centralt i Gentofte, en forstad til København.

Gentofte-ulykken den 11. juli 1897, hvor 40 personer døde på grund af, at lokomotivføreren overså et stopsignal, skete ved denne station.

Beskrivelse 
Gentofte station består af to gennemgående spor uden vigespor med perron på begge sider. På den ene perron ligger stationsbygningen, på den anden lå tidligere en en ventesal.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Gentofte Station på dsb.dk

S-togs-stationer
Station
Salernos sol

Salernos sol er titlen på Anne-Marie Vedsø Olesens debutroman fra 2000 (forlaget Gyldendal). Romanen vandt andenprisen på 50.000 kr. i en romankonkurrence, som Gyldendal havde udskrevet i samarbejde med Det Kongelige Bibliotek i forbindelse med temaåret Middelalder 99.

En dommerkomite bestående af historikeren Steffen Heiberg, forfatteren Mette Winge og kritikeren Henrik Wivel motiverede tildelingen af prisen således:

Referencer 

Bøger af Anne-Marie Vedsø Olesen
Litteratur i 2000
Jægersborg Station

Jægersborg Station er en station på Nordbanen, og er en del af S-togs-systemet. Stationen fungerer også som den sydlige endestation for Nærumbanen.

Beskrivelse 
S-togsstationen har karakter af en øperron mellem to spor, et i hver retning. Den er forsynet med en lukket, tagdækket ventesal.

Ekspeditionsbygningen er af træ og opførtes samtidigt med stationen i 1936. Alle de ny stationer på strækningen Hellerup-Holte fik identiske stationsbygninger opført i træ; dog blev de malet i forskellige farver for at give hver station sit eget præg. I både Sorgenfri og Virum er den originale stationsbygning dog erstattet af en større bygning i henholdsvis mursten og beton.

Egentligt var bygningen malet i zinnoberrød, men blev i slutningen af halvfjerdserne malet sort og fik påmonteret røde fendere, som led i DSB's ny, gennemgribende designprofil. Ved en senere renovering omkring årtusindskiftet fik stationsbygningen igen ny farve; denne gang mørkegrøn - en farve, som stationsbygningen på Bernstorffsvej også blev malet i.

Nærumbanens perron er forsynet med et åbent venteskur.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Jægersborg Station på dsb.dk

S-togs-stationer
Stationer på Nærumbanen
Station
Åmarken Station

Åmarken Station er en S-togs-station på Køge Bugt-banen.

Stationen åbnede 1. oktober 1972.

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Åmarken Station på dsb.dk

Hvidovre
S-togs-stationer
Sorgenfri Station

Sorgenfri Station er en station på Nordbanen, og er dermed en del af S-togs-systemet i København. Den dækker den sydlige del af Virum, og er navngivet efter det nærliggende Sorgenfri Slot. I forbindelse med anlægget af Omfartsvejen blev stationen 9. oktober 1955 flyttet 250 meter mod nordvest.

Sorgenfri Station har både trapper og elevator.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Sorgenfri Station på dsb.dk

S-togs-stationer
Station
Virum Station

Virum Station er en station på Nordbanen, og er dermed en del af S-togs-systemet. Stationen dækker kvarteret Virum, nord for Kongens Lyngby. Det oprindelige trinbræt ved Virumgade blev 15. maj 1936 flyttet 700 meter mod nord i forbindelse med elektrificeringen af banen.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Virum Station på dsb.dk

S-togs-stationer
Station
Drengene fra C3

Drengene fra C3 er en tegneseriestribe som udgives i Fæstningen, AGF Fanclub Aarhus' medlemsblad. Striberne, der er blevet bragt siden 2005, er tegnet af Sebastian Burtin og handler om to AGF-fans, Steen og Benny, og deres forhold til AGF, piger og livet som ung i Århus.

De to hovedpersoner, Steen og Benny, er en humoristisk fortolkning af to trofaste AGF fans, for hvem (næsten) alt går galt.
Steen er den dovne, øldrikkende type som ikke lader sig slå ud af et enkelt nederlag, Mens Benny er mere rapkæftet, kvindeglad og måske også den mest uheldige. Men til fælles for dem begge, udover at de er nære venner er, at når det kommer til stykket, vil de aldrig kunne forlade AGF.

Fæstningen er 48-siders medlemsblad som udsendes til alle fanklubbens medlemmer (næsten 2000), fire gange årligt.

Eksterne henvisninger 
 Udpluk af serien 

Tegneserier fra Danmark
AGF Fodbold
Holte Station

Holte Station er en jernbanestation i Holte nær København. Stationen bliver betjent af S-tog på Nordbanen. Selve stationen består af tre spor med to perroner imellem, idet det midterste spor ligger mellem de to perroner. Det midterste spor benyttes af tog med endestation i Holte, der også har forskellige opstillingsspor til rådighed. De to yderste spor benyttes af tog til og fra Hillerød.

Busterminal 
Busterminalen består af fire stoppesteder:
  mod Nørreport st.
  mod Vedbæk st. via Trørød;  mod Vedbæk st. via Nærum;  mod Vedbæk st. via Gammel Holtegård
  mod Lyngby st. via Furesøkvarteret
  mod Stenløse st.;  mod Nivå st.;  mod Allerød st.

På Vejlesøvej på den modsatte side af stationen holder:
  mod Lyngby st. via DTU
  mod Lyngby st. via Paradiskvarteret

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Holte Station på dsb.dk
 Movia terminalkort 

S-togs-stationer
Station
Bygninger, konstruktioner og anlæg i Rudersdal Kommune
F360 Hvidbjørnen

F360 HDMS HVIDBJØRNEN er den fjerde og sidste enhed af søværnets inspektionsskibe af THETIS-klassen og er navngivet efter symbolet for Grønland i kongevåbnet.

Yderligere information om skibet findes beskrevet her: THETIS-klassen

Fakta 
 Navngivet af: Daværende landsstyreformand Lars-Emil Johansen
 Kaldesignal: OUEX (oscar-uniform-echo-xray)
 Adoptionsby(er): Esbjerg og Qaqortoq (Julianehåb)

Operativt

1998-2002: Kommandoskib 
Hvidbjørnen sejlede i perioden 1998-2002 som platform for Søværnets Taktiske Stab i rollen som kommandoskib. Denne rolle blev efterfølgende overtaget af søsterskibet F357 THETIS og siden hen videregivet til skibe af Absalon-klassen.

14. feb. 2007: Bruix-hændelsen 
Under en patrulje i færøske farvande blev den franske trawler Bruix mistænkt for ulovligt fiskeri. Da HDMS HVIDBJØRNEN forsøgte at få et inspektionshold om bord på Bruix, nægtede den franske trawler at lade inspektionsholdet komme om bord og begyndte at sejle mod territorialgrænsen. Under forfølgelsen kolliderede de to skibe (uden personskade)..

Referencer 

Inspektionsskibe fra Danmark
Skovbystenen

Skovbystenen er en runesten fundet i Skovby på Ærø. Stenen bærer inskriptionen PN, som menes at være initialerne på en bonde, der engang har levet på stedet. Runerne er af en type, der anvendtes i middelalderen mellem 1100 og 1400. Stenen blev fundet i 1994 og rejst på "Den grønne Trekant" ved indkørslen til byen, få meter fra fundstedet. I 2001 blev der på samme sted placeret en mulig helleristningssten fra bronzealderen, fundet ved Blakstens Odde.

Eksternt link 
http://www.historieinfo.dk/runestenskovby.html

Runesten i Danmark
Ærø